

# JÕELÄHTME VALLAVALITSUS

Päästeamet 27.01.2026 nr 6-4/449

**Neeme küla Ajataguse tee 30 maaüksuse detailplaneering**

Teatame teile, et **Jõelähtme Vallavolikogu on kehtestanud 14.01.2026 otsusega nr 24 Neeme küla Ajataguse tee 30 maaüksuse detailplaneeringu.**

Detailplaneering algatati 16.11.2023 Jõelähtme Vallavolikogu otsusega nr 159.

Planeeritav ala hõlmab Ajataguse tee 30 maaüksust (katastritunnus 24505:001:0326). Maaüksus paikneb tiheasustusalal, miljööväärtusliku ala piirkonnas, mis on ümbritsetud hoonestatud elamumaadest.

Detailplaneeringuga jagatakse maaüksus kaheks elamumaa ja üheks transpordimaa sihtotstarbega krundiks. Ligipääs planeeringualale on lahendatud olemasolevalt Ajataguse teelt. Planeeringuga moodustatav transpordimaa sihtotstarbega krunt saab olema osa avalikus kasutuses olevast Ajataguse teest ning antakse üle Jõelähtme Vallavalitsusele.

Detailplaneeringuga tehakse ettepanek muuta kehtivat üldplaneeringut lubatud kruntide minimaalsuuruse ja elamute minimaalse omavahelise kauguse osas. Planeeringuala paikneb piirkonnas, kus olemasolevate üksikelamutega hoonestatud kinnistute suurused jäävad valdavalt alla 0,7 ha ja olemasolevad elamud paiknevad üksteisele lähemal kui 50 m.

Üldplaneeringu muutmine on põhjendatud, sest moodustatavate kruntide suurused, ca 2150 m2, ei erine oluliselt samas piirkonnas juba hoonestatud olemasolevate elamukruntide suurustest ja kus elamud paiknevad lähemal kui üldplaneeringus ette nähtud. Moodustatavate kruntide suurused ja paigutus sobitub hästi olemasolevate samalaadsete, suhteliselt väikeste eramutega hoonestatud kruntide hulka, järgides piirkonnas väljakujunenud hoonestuse struktuuri. Detailplaneeringulahendusega kavandatu ei kahjusta küla miljööväärtuslikku keskkonda ega ole vastuolus väljakujunenud ruumilise keskkonnaga.

Detailplaneeringu kehtestamise otsusega saab tutvuda Jõelähtme valla kodulehel dokumendiregistris ([joelahtme.kovtp.ee](http://www.joelahtme.ee)) ning kaardirakenduses EVALD (<http://service.eomap.ee/joelahtmevald/>) .

Lugupidamisega

(digitaalset allkirjastatud)

Andrus Umboja

vallavanem

Gerli Liivoja 6054879

[gerli@joelahtme.ee](mailto:gerli@joelahtme.ee)